CELEX: 32016R0314
Language: et
Date: 2016-03-04 00:00:00
Title: Komisjoni määrus (EL) 2016/314, 4. märts 2016, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) III lisa (EMPs kohaldatav tekst)

5.3.2016   
            
            
               ET
            
            
               Euroopa Liidu Teataja
            
            
               L 60/59
            
         KOMISJONI MÄÄRUS (EL) 2016/314,
   4. märts 2016,
   millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) III lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
   ning arvestades järgmist:
   
               (1)
            
            
               Aine dietüleenglükoolmonoetüüleeter (DEGEE), mille INCI nimetus on etoksüdiglükool ja mida kasutatakse kosmeetikatoodetes, ei ole veel määruse (EÜ) nr 1223/2009 alusel reguleeritud.
            
         
               (2)
            
            
               Prantsusmaa tegi DEGEE kohta riskihindamise, mille põhjal ta otsustas, (2) et kui seda ainet kasutatakse kosmeetikatoodetes, välja arvatud suuhügieenitooted, kontsentratsioonis kuni 1,5 %, on see tarbijatele ohutu. Kõnealusest otsusest teatati komisjonile ja liikmesriikidele vastavalt nõukogu direktiivi 76/768/EMÜ (3) artiklile 12. Sellest tulenevalt volitas komisjon tarbekaupade teaduskomiteed esitama oma arvamuse iga glükooleetri kohta, mille kasutamist Prantsusmaa otsusega piirati.
            
         
               (3)
            
            
               Tarbekaupade teaduskomitee, mis komisjoni otsusega 2008/721/EÜ (4) asendati tarbijaohutuse komiteega, võttis 19. detsembril 2006, (5)16. detsembril 2008, (6)21. septembril 2010 (7) ja 26. veebruaril 2013 (8) DEGEE kohta vastu teadusliku arvamuse.
            
         
               (4)
            
            
               Tarbijaohutuse komitee järeldas, et DEGEE kasutamine oksüdeerivates juuksevärvides kontsentratsioonis kuni 7 %, mitteoksüdeerivates juuksevärvides kontsentratsioonis kuni 5 % ja muudes mahapestavates toodetes kuni 10 % ei kujuta endast ohtu tarbijate tervisele. Tarbijaohutuse komitee järeldas veel, et DEGEE kasutamine muudes mittepihustatavates kosmeetikatoodetes ning sellistes pihustatavates kosmeetikatoodetes nagu kvaliteetparfüümid, juukselakid, deodorandid ja higistamisvastased vahendid kontsentratsioonis kuni 2,6 % ei kujuta endast ohtu tarbijate tervisele. DEGEE kasutamist suuhügieeni- ja silmahooldustoodetes ei ole tarbijaohutuse komitee veel hinnanud ning seega ei saa selle kasutamist kõnealustes toodetes pidada tarbijatele ohutuks.
            
         
               (5)
            
            
               Tarbijaohutuse komitee arvamusest lähtuvalt leiab komisjon, et DEGEE reguleerimata jätmine võib ohustada inimeste tervist.
            
         
               (6)
            
            
               Määrust (EÜ) nr 1223/2009 tuleks seetõttu vastavalt muuta.
            
         
               (7)
            
            
               Eespool nimetatud piirangute kohaldamist tuleks edasi lükata, et tööstusharu jõuaks toodete koostises teha vajalikud muudatused. Eelkõige tuleks ettevõtjatele pärast käesoleva määruse jõustumist anda kaksteist kuud aega nõuetele vastavate toodete turule laskmiseks ja nõuetele mittevastavate toodete turult kõrvaldamiseks.
            
         
               (8)
            
            
               Käesoleva määrusega ettenähtud meetmed on kooskõlas alalise kosmeetikavahendite komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1223/2009 III lisa muudetakse vastavalt käesoleva määruse lisale.
   Artikkel 2
   Alates 25. märtsist 2017 lastakse liidu turule või tehakse liidu turul kättesaadavaks ainult käesoleva määruse nõuetele vastavad kosmeetikatooted.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. märts 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 342, 22.12.2009, lk 59.
   
      (2)  Ministère de la Santé et des Solidarités. Décision du 23 novembre 2005 soumettant à des conditions particulières et à des restrictions la fabrication, le conditionnement, l'importation, la distribution en gros, la mise sur le marché à titre gratuit ou onéreux, la détention en vue de la vente ou de la distribution à titre gratuit ou onéreux et l'utilisation de produits cosmétiques contenant certains éthers de glycol, Journal officiel, no 291 du 15 décembre 2005, http://www.journal-officiel.gouv.fr/frameset.html.
   
      (3)  Nõukogu 27. juuli 1976. aasta direktiiv 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta (EÜT L 262, 27.9.1976, lk 169).
   
      (4)  Komisjoni 5. septembri 2008. aasta otsus 2008/721/EÜ, millega luuakse teaduskomiteede ja ekspertide nõuandev struktuur tarbijaohutuse, rahvatervise ja keskkonnaga seotud valdkondades ning tunnistatakse kehtetuks otsus 2004/210/EÜ (ELT L 241, 10.9.2008, lk 21).
   
      (5)  SCCP/1044/06, http://ec.europa.eu/health/ph_risk/committees/04_sccp/docs/sccp_o_082.pdf.
   
      (6)  SCCP/1200/08, http://ec.europa.eu/health/ph_risk/committees/04_sccp/docs/sccp_o_161.pdf.
   
      (7)  SCCS/1316/10, http://ec.europa.eu/health/scientific_committees/consumer_safety/docs/sccs_o_039.pdf.
   
      (8)  SCCS/1507/13, http://ec.europa.eu/health/scientific_committees/consumer_safety/docs/sccs_o_119.pdf.
   
      LISA
      Määruse (EÜ) nr 1223/2009 III lisasse lisatakse järgmine kanne:
      
         
                     Viitenumber
                  
                  
                     Aine määratlus
                  
                  
                     Piirangud
                  
                  
                     Kasutustingimuste ja hoiatuste sõnastus
                  
               
                     Keemiline nimetus / INN
                  
                  
                     Nimetus koostisainete ühtses nimestikus
                  
                  
                     CASi number
                  
                  
                     EÜ number
                  
                  
                     Toote liik, kehaosa
                  
                  
                     Maksimaalne sisaldus kasutusvalmis tootes
                  
                  
                     Muud
                  
                  
                      
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „x
                     
                  
                  
                     2-(2-etoksüetoksü)etanool
                     Dietüleenglükoolmonoetüüleeter (DEGEE)
                  
                  
                     Ethoxydiglycol
                  
                  
                     111-90-0
                  
                  
                     203-919-7
                  
                  
                     
                                 a)
                              
                              
                                 oksüdeerivad juuksevärvid
                              
                           
                  
                     
                                 a)
                              
                              
                                 7 %
                              
                           
                  
                     Punktid a–e
                     
                                  
                              
                              
                                 Etüleenglükooli sisaldus etoksüdiglükoolis peab olema ≤ 0,1 %.
                              
                           
                                  
                              
                              
                                 Mitte kasutada suuhügieeni- ja silmahooldustoodetes!”
                              
                           
                  
                      
                  
               
                     
                                 b)
                              
                              
                                 mitteoksüdeerivad juuksevärvid
                              
                           
                  
                     
                                 b)
                              
                              
                                 5 %
                              
                           
               
                     
                                 c)
                              
                              
                                 mahapestavad tooted (v.a juuksevärvid)
                              
                           
                  
                     
                                 c)
                              
                              
                                 10 %
                              
                           
               
                     
                                 d)
                              
                              
                                 muud mittepihustatavad kosmeetikatooted
                              
                           
                  
                     
                                 d)
                              
                              
                                 2,6 %
                              
                           
               
                     
                                 e)
                              
                              
                                 järgmised pihustatavad tooted: kvaliteetlõhnaõlid, juukselakid, deodorandid ja higistamisvastased vahendid
                              
                           
                  
                     
                                 e)
                              
                              
                                 2,6 %